L 35/16 Euroopan unionin virallinen lehti 11.2.2015 ASETUKSET KOMISSION ASETUS (EU) 2015/210, annettu 10 päivänä helmikuuta 2015, tislattujen — alkoholijuomien — määritelmistä, — kuvauksesta, — esittelystä, —merkinnöistä — ja maantieteellisten merkintöjen suojaamisesta annetun Euroopan parlamentin ja neuvoston asetuksen (EY) N:o 110/2008 liitteiden II ja III muuttamisesta EUROOPAN KOMISSIO, joka ottaa huomioon Euroopan unionin toiminnasta tehdyn sopimuksen, ottaa huomioon tislattujen alkoholijuomien määritelmistä, kuvauksesta, esittelystä, merkinnöistä ja maantieteellisten merkintöjen suojaamisesta 15 päivänä tammikuuta 2008 annetun Euroopan parlamentin ja neuvoston asetuksen (EY) N:o 110/2008 (') ja erityisesti sen 26 artiklan, sekä katsoo seuraavaa: (1) — Espanjassa tuotetaan perinteisesti tislattua alkoholijuomaa, joka valmistetaan maseroimalla oratuomenmarjoja (Prunus spinosa) maatalousperäisessä etyylialkoholissa ja jonka espanjalaiset kuluttajat tuntevat laajalti nimellä ”Pacharän”. Koska Pacharänia vastaavaa tislattujen alkoholijuomien luokkaa ei ole olemassa, asetuksen (EY) N:o 110/2008 liitteeseen II olisi lisättävä uusi luokka ”Oratuomenmarjoilla maustettu tislattu alkoholijuoma eli Pacharän”, jotta muut kuin espanjalaiset kuluttajat saisivat selkeää tietoa ja talouden ja markkinoiden kehitys otettaisiin huomioon. Kuluttajansuojan ja tuottajien taloudellisten etujen suojan varmistamiseksi uuteen luokkaan olisi sisällyttävä teknisiä eritelmiä, jotka perustuvat nykyisiin unionin markkinoilla käytettäviin laatu- ja tuotanto- parametreihin. (2) — Koska kuluttajille Pacharänista tulee heti mieleen sen entisaikojen maine Espanjassa, ilmaisua ”Pacharän” voidaan käyttää myyntinimityksenä vain silloin kun tuote on valmistettu Espanjassa. Kun tuote on valmistettu Espanjan ulkopuolella, ilmaisua ”Pacharän” voidaan käyttää ainoastaan niin, että sillä täydennetään myyntinimitystä ”oratuomenmarjoilla maustettu tislattu alkoholijuoma” ja sen yhteydessä mainitaan valmistusmaa. (3) — Maantieteellinen merkintä ”Pacharän navarro”, joka on rekisteröity asetuksen (EY) N:o 110/2008 liitteessä III luokkaan ”Muut viinat”, olisi siirrettävä samassa liitteessä luokkaan ”Oratuomenmarjoilla maustettu tislattu alkoholijuoma eli Pacharän”. (4) — Sen vuoksi asetusta (EY) N:o 110/2008 olisi muutettava. (5) — Tässä asetuksessa säädetyt toimenpiteet ovat tislattujen alkoholijuomien komitean lausunnon mukaiset, ON HYVÄKSYNYT TÄMÄN ASETUKSEN: 1 artikla Muutetaan asetuksen (EY) N:o 110/2008 liitteet II ja III seuraavasti: 1) Liitteessä II olevan 37 kohdan ”Sloe gin” jälkeen lisätään 37 a kohta seuraavasti: ”37 a. Oratuomenmarjoilla maustettu tislattu alkoholijuoma eli Pacharän Oratuomenmarjoilla maustettu tislattu alkoholijuoma eli Pachardn on tislattu alkoholijuoma, a) jossa oratuomenmarjan maku on hallitseva ja joka valmistetaan maseroimalla oratuomenmarjoja (Prunus spinosa) maatalousperäisessä etyylialkoholissa ja lisäämällä siihen aniksesta saatuja luontaisia uutteita ja/tai aniksen tisleitä; (') EYVLL 39, 13.2.2008, s. 16.